**Ekosuunnitteludirektiivi ja sen tulevaisuus**

1. **Teollisuudenalamme vahvuus perustuu EU:n sisämarkkinoille.** Eurooppalainen teknologiateollisuus työllistää tällä hetkellä 10,9 miljoonaa henkilöä Euroopassa ja työllisyys on kasvussa. Ekosuunnitteludirektiivin päätavoite on varmistaa, että EU:n sisämarkkinat soveltuvat energiaa käyttäville tuotteille yhdenmukaistamalla tuotteiden ympäristövaatimukset kaikissa jäsenvaltioissa.

**Tämän kannalta on olennaista, että Ekosuunnitteludirektiivi pysyy nykyisessä laajuudessaan.**

Sisämarkkinoiden jatkuva heikkeneminen on huolestuttavaa ja johtuu tuotteita koskevan lainsäädännön siirtymisestä enenevissä määrin yksittäisten valtioiden tasolle. Tämä koskee etenkin vireillä olevia kiertotalouden jätehuoltoehdotuksia. Tämän kaltainen kehitys on selvästi merkittävä poliittinen haaste sisämarkkinoille, yhdelle EU:n suurimmista saavutuksista.

Teknologiateollisuus on jäsen Orgalimessa, joka on eurooppalaisen kone- ja metallituoteteollisuuden sekä elektroniikka- ja sähköteollisuuden edustaja ja vaikuttaja elinkeinopolitiikan kysymyksissä erityisesti EU-tasolla. Orgalimen kautta Teknologiateollisuus pyrkii vaikuttamaan Ecodesign-drektiivin oikeaan muotoiluun ja soveltamiseen.

1. Teollisuusalamme on tukenut Ekosuunnitteludirektiiviä alusta alkaen, ja direktiivi on tuottanut **hyviä tuloksia tuotetasolla ympäristölle, kuluttajille ja teollisuudelle.**
2. Periaatteet kuten **elinkaarenaikaisten vaikutusten minimointi, tieteellisille todisteille perustuvat selvitykset, pienimmät mahdolliset elinkaarikustannukset (LCC) ja mitattavissa sekä valvottavissa olevien vaatimusten asettaminen** ovat olleet merkittävässä roolissa ekosuunnittelun toteutuksen kannalta, minkä tulisi jatkua uskottavuuden ja kuluttajien hyväksynnän takia.
3. **Tämän hetkisen näkemyksemme perusteella järjestelmiin keskittyminen tarjoaa parhaat edellytykset säästöille. Direktiivin käytöllä on tulevaisuudessa rajoitteita myös sen soveltamisalan suhteen.**

1. **Energiatehokkuuden kannalta** haluaisimme, että komissio
2. **viimeistelee keskeneräiset ekosuunniteluun liittyvät selvitykset** (keskeneräiset tuoteryhmät sekä vireellä olevat tuotevaatimusten uudelleenarvioinnit) ennen uusien tuotteiden lisäämistä työsuunnitelmaan: säästöpotentiaalin suuruuden tulisi pysyä merkittävämpänä tekijänä.
	1. **varmistaa, että ekosuunnittelun nykyinen menestys kulkee käsi kädessä kunnianhimoisen energiatehokkuuden edistämisen kanssa, mikä eritellään Energiatehokkuusdirektiivin (EED) tarkastelussa, Rakennusten energiatehokkuus-direktiivin (EPBD) tarkastelussa sekä uusissa markkinasuunnittelu- ja hallinnointiehdotuksissa.** Tämä edesauttaisi kokonaisuuksiin keskittyvää lähestymistapaa ja Euroopan palauttamista globaalin energiatehokkuusteknologian huipulle.
3. **Resurssitehokkuuden kannalta** haluaisimme, että komissio
	1. **omaksuu varovaisen, tieteeseen perustuvan ja tapauskohtaisen lähestymistavan**, ottaen huomioon vasta alkaneen työn materiaalitehokkuuden standardisoimisen parissa ja pitäen mielessä erot kuluttajatuotteiden (B2C) ja investointituotteiden (B2B) välillä.
4. **varmistaa, että tuotteiden ekologisen jalanjäljen laskentamenetelmää (PEF) ei oteta käyttöön ekosuunnittelussa**, sillä kuten teollisuus on huomioinut yhdessä kuluttajajärjestöjen kanssa, se ei ole hyödyllinen vertailtaessa eri valmistajien tuotteita toisiinsa eikä tiedottamisessa kuluttajille.
	1. säätää **tiukan EU:n toimintaperiaatteen kaatopaikkojen ja jätekuljetusten suhteen** yhdessä **kierrätystavoitteiden ja sekundaaristen raaka-aineiden vähimmäislaatumääräysten kanssa**. Tässä niin sanotut porsaanreiät tulee sulkea käytännössä.
5. Kaikki uudet toimenpiteet täytyy toteuttaa **aktiivisella markkinavalvontaohjelmalla, jolla suoritetaan tuotteiden fyysistä valvontaa** eikä pelkästään tuotteiden seurantaa ja valvontaa tietokannan perusteella.